Andres Valkonen
Andres Valkonen (sündinud 21. juunil 1951) on eesti helilooja. Ta on lõpetanud Tallinna Polütehnilise Instituudi tööstuse planeerimise alal ning Georg Otsa nimelise Tallinna Muusikakooli. Valkonen töötas kuni 1999. aastani Tallinnfilmis muusikatoimetajana. Tema loodud lauludest on tuntumad "Moonika", "Leib jahtub", "Sa tulid tuppa", "Las jääda ükski mets" ja "Muretut meelt ja südametuld". Ta on rokkooperi "Põhjaneitsi" kaasautor. Tema ema on Vilma Valkonen (sünninimi Vilma Lepassalu; sündinud 1928) – eesti endine koolijuht ja parteitöötaja.